ועדת העבודה, הרווחה והבריאות, כנסת 20, פרוטוקול מספר 225, 2016-03-29 12:07

אלי אלאלוף: חברים, הדיון הוא דל נוכחים, אבל הוא חשוב.

אלי אלאלוף: אני מתנצל על הנוכחים, אני בטוח שכל הטובים פה.

אלי אלאלוף: היום 29.3.2016, י"ט באדר ב' תשע"ו.

אלי אלאלוף: השעה 12:07.

אלי אלאלוף: זה דיון המשך בנושא: הכשרה מקצועית, במיוחד ובדגש על הכשרה מקצועית המשותפת לתעשיינים ולמשרד הכלכלה.

אלי אלאלוף: נתחיל הפעם באנשי התעשייה ונמשיך.

אלי אלאלוף: אני קיבלתי שיעורי בית, אני עשיתי שיעורי בית עם נציגי משרד הכלכלה, יש למשרד הכלכלה בשורות טובות.

יגאל גואטה: אפשר להעתיק ממך במבחן?

אלי אלאלוף: ברשותך, בוא נתחיל עם נציג התעשיינים, בבקשה.

<דורון קמפלר: צהריים טובים.

<דורון קמפלר: דורון קמפלר, ראש אגף עבודה, התאחדות התעשיינים.

<דורון קמפלר: אני שמח להגיד לך שהתקדמנו מהדיון הקודם.

<דורון קמפלר: אדוני היושב ראש, יש סיכום לכל הנושאים הכספיים.

<דורון קמפלר: כלומר, תקציב פר כלי לטובת ההכשרה, כשאני אומר כלי הכוונה בין אם זה הכשרה פנים מפעלית, הכשרה חיצונית ומענק התמדה.

<דורון קמפלר: יש סיכום על המספרים בין האוצר לבין התאחדות התעשיינים לבין משרד הכלכלה.

<דורון קמפלר: אנחנו בעצם מכאן מתקדמים, מחכים לטיוטה של הסכם שתועבר על ידי משרד הכלכלה.

<דורון קמפלר: מטיוטה יהפוך להסכם ומהסכם יוגש לקבלת פטור ממכרז ושהעמותה שהקמנו בהתאחדות התעשיינים תוכל לצאת לדרך עוד ברבעון השני של 2016.

אלי אלאלוף: מי היא העמותה, אם מותר.

<דורון קמפלר: עמותה להכשרה מקצועית.

אלי אלאלוף: או.

אלי אלאלוף: קיי.

אלי אלאלוף: מה אנשי האוצר אומרים?

<מורן מזור: האמת, אני אין לי כל כך מה להוסיף.

<מורן מזור: סיכמנו את כל המספרים ונשאר לסכם את הנוסח - - -

יגאל גואטה: אפשר להביא ליקר ולהרים לחיים.

אלי אלאלוף: מועדים, אפשר לקבל תאריכים?

<מורן מזור: מועדים ל-?

אלי אלאלוף: לא רצים כל עוד אין מישהו בהכשרה עדיין?

<מורן מזור: יושבים פה שלושה נציגים, אחד התעשיינים, שניים, משרד האוצר, שלוש משרד הכלכלה.

<מורן מזור: אני אדבר רגע בשם שלושתנו כי אני שותף לתהליך הזה.

<מורן מזור: אני חושב ששלושתנו נעשה מאמצעים גדולים לסכם את הנוסח בימים הקרובים.

<מורן מזור: זה עניין של ימים.

אלי אלאלוף: היות שבאמצע יש חגים, עונת המלפפונים.

אלי אלאלוף: אתמול אני קיבלתי, אבל אני לא רוצה להגיד מה שאמרו לי משרד הכלכלה.

אלי אלאלוף: אם משרד הכלכלה אומר שמקסימום תוך חודשיים יש אנשים במסלול ההכשרה, זה בסדר?

<מורן מזור: זה ריאלי.

אלי אלאלוף: או.

אלי אלאלוף: קיי, אז אנחנו אומרים ה-1 ביוני?

אלי אלאלוף: או.קיי.

אלי אלאלוף: אני מבקש ממך מיכל צוק, כגורם תפקודי של המערכת הזאת להודיעה בוועדה בכתב על מה קורה ב-1 ביוני.

אלי אלאלוף: שבועיים- שבוע לפני כן.

אלי אלאלוף: נקבע אחר כך אם יש צורך, כי אנחנו באמת רוצים לעשות מעקב ולעזור לכם.

אלי אלאלוף: לאור היכולות שתפתחו גם להביא ולחפש אתכם משאבים ובוודאי שבשנה הבאה שמלוא הדרישות ימולאו.

אלי אלאלוף: מיכל, את לא יכולה לתאר, אתמול כשאני סיפרתי לחברים שלי על הנושא של הכשרת כוח אדם בתחום הבנייה, איזו שמחה.

אלי אלאלוף: אני אמרתי שזה תחום שצריך לפתח עוד יותר.

אלי אלאלוף: כבר הכפלת בשלוש את הסכום הראשוני, אני יכול לגלות פה סודות מהאתר שלכם, זה אומר שבאמת כשאתם רוצים אתם יודעים ומצליחים לעשות מהפך אמתי בתעסוקה בתחום שלצערי, אני חייב להגיד כי אין בררה, שהוזנח מאוד בשנים האחרונות.

אלי אלאלוף: מרוצים?

אלי אלאלוף: בבקשה אדוני.

<אייל דולב: שמי אייל דולב, אני מייצג את הקרן לקליטת חיילים משוחררים במשרד הביטחון.

<אייל דולב: אני אנצל את ההזדמנות שאני נמצא כאן לברך על ההסכם.

<אייל דולב: רק להגיד, אנחנו עובדים בשיתוף פעולה הדוק עם משרד הכלכלה כרגולטור.

<אייל דולב: אנחנו מבצעים אצלנו גם הכשרות מקצועיות בקרן מתקציבנו, אבל כמובן, לדעתי, המקום הטבעי לתקציב של הכשרות מקצועיות הוא כמובן במשרד הכלכלה.

<אייל דולב: שיתוף הפעולה שאנחנו זוכים והמקצועיות בשנה האחרונה ובכלל היא א' א'.

<אייל דולב: אני מקווה - - -

אלי אלאלוף: תיזהר, אני כבר מתחיל לדאוג, א' א' זה אין לי, אין לי.

<אייל דולב: אז קלעתי לדעת גדולים.

<אייל דולב: באמת, זאת אומרת, המשאבים שלנו מאוד מצומצמים ואנחנו מנסים לנצל אותם.

<אייל דולב: אגב, גם אנחנו משתדלים לנווט את ההכשרות שלנו למקצועות הנדרשים במשק, כי אנחנו לא רוצים להכשיר אנשים למקצוע שאין בו עבודה.

<אייל דולב: החזון שלנו הוא לספק לחיילים המשוחררים קיום הוגן באמצעות עבודה.

<אייל דולב: כמובן, מקצוע - - -

אלי אלאלוף: כמה הכשרות כאלה אתם עושים עכשיו?

<אייל דולב: אנחנו מצליחים להכשיר כמה מאות חיילים.

<אייל דולב: באמת נכון, הפרויקט הגדול שלנו בשנים האחרונות, אבל לא רק הפרויקט הזה "מקצוע לחיים" בשיתוף צה"ל, שנמצאים פה הנציגים, כמובן גם בשיתוף משרד הכלכלה והתאחדות התעשיינים.

<אייל דולב: אנחנו בעצם יושבים על השיבר של החיילים עצמם.

<אייל דולב: זאת אומרת, לנו יש את הגישה למועמדים, לחיילים המשוחררים עצמם ולכן קל לנו לתפוס אותם, לקלוט אותם.

<אייל דולב: באמצעות "מקצוע לחיים" אנחנו עושים את זה רגע לפני השחרור שלהם, תופסים אותם, שמים אותם בכיתות, אבל גם חיילים משוחררים שכבר השתחררו, שכבר משוחררים שנה-שנתיים ושלוש, גם להם צריך לדאוג לשים אותם בהכשרות מקצועיות.

<אייל דולב: גם את זה אנחנו משתדלים לעשות גם באמצעות כיתות ספציפיות שאנחנו בונים.

<אייל דולב: נניח, כיתת קירור ומיזוג באמצעות חברות.

<אייל דולב: לדוגמה, עם חברת אלקטרה.

<אייל דולב: אני מקווה שגם באמצעות שיטת השוברים של משרד הכלכלה, שאנחנו זוכים לשיתוף פעולה ממשרד הכלכלה, אנחנו ניכנס כגוף מפנה לתוך המכרז של משרד הכלכלה בשוברים.

<אייל דולב: כל מה שאמרתי זה בתוך התקציב שלנו.

<אייל דולב: כמובן, אני חושב שהמדינה צריכה להקצות תקציב.

<אייל דולב: התקציב בעצם צריך להיות במשרד הכלכלה.

אלי אלאלוף: איזו רמת תיאום יש ביניכם?

<אייל דולב: אנחנו מתואמים לחלוטין, כי משרד הכלכלה הוא הרגולטור.

<אייל דולב: יש לו הרבה תפקידים, אבל התפקיד שלו כרגולטור, אני לא יכול לפתוח קורס מבלי שמשרד הכלכלה מאשר אותו, הוא הרגולטור.

<אייל דולב: בית הספר שאני עובד איתו - - -

אלי אלאלוף: אתה יודע שיש להם תקציב.

<אייל דולב: אני יכול להגיד לך מראיה של כמה שנים אחורה, בשנים האחרונות לא היה להם תקציבים גדולים - - -

אלי אלאלוף: עכשיו יש.

<אייל דולב: לכן אני בא לברך.

<אייל דולב: אני אומר שזה דבר מבורך.

<אייל דולב: <קריאה:> הם הראשונים שנהנו מהתקציב הזה.

<אייל דולב: נכון.

<אייל דולב: אנחנו נשתף איתם פעולה על מנת - - -

אלי אלאלוף: לפי הנתונים של המספרים שיש פה בטבלה, אני אתן למיכל להציג את זה.

אלי אלאלוף: יש פה תקציב של כמעט 2.5 מיליון שקל לקורסים, זה פרט לשוברים וכו'.

<אייל דולב: בוא נגיד, אנחנו השקענו עד עכשיו משהו כמו עד 4-5 מיליון שקל בשנה.

<אייל דולב: נגיד 4 מיליון שקל בשנה זה התקציב שלנו.

<אייל דולב: התקציב שלנו מוגבל, אנחנו - - -

אלי אלאלוף: כשאתה אומר 'שלנו' זה - - -

<אייל דולב: מהקרן, הקרן לחיילים משוחררים.

אלי אלאלוף: מהקרן, לא ממשרד הכלכלה?

<אייל דולב: לא.

<אייל דולב: מה שהם השקיעו הם השקיעו.

<אייל דולב: אני מדבר על מה שמתקציב הקרן - - -

אלי אלאלוף: 4 מיליון שקל בשנה, כמה השתלמויות מאפשרים?

<אייל דולב: כמה מאות, 400 איש בערך.

<אייל דולב: נניח עד 400 איש.

<אייל דולב: <קריאה:> זה תלוי בקורסים.

<אייל דולב: הכשרת טבח בישראל זה משהו כמו 20-22 אלף שקל - - - <קריאה:> בשנה.

<אייל דולב: לא, קורס, עלות של הקורס.

יגאל גואטה: לאיזו תקופה, כמה זמן הקורס הזה?

יגאל גואטה: <קריאה:> זה אחד הקורסים היקרים, יש שם המון אמצעים, כאילו אתה מבשל - -

<אייל דולב: יש לנו קורסים יותר יקרים.

<אייל דולב: נניח בין 5,000 ל-20 אלף שקל לקורס.

<אייל דולב: יש יותר יקרים, יש יותר זולים.

<אייל דולב: הכשרנו למשל לנהיגה ברכב כבד כשמממנו להם רישיון נהיגה למשאית, נגיד שזה קצת יותר זול ועדיין זה מקצוע מבוקש שנותן עבודה.

<אייל דולב: זהו.

<דורון קמפלר: ברשותך רק מילה להשלים בנושא חיילים.

<דורון קמפלר: אנחנו מארגנים בשבוע הבא יריד תעסוקה לחיילים דרוזים משוחררים, בין משוחררים בחודש-חודשיים הקרובים לבין משוחררים כבר שנתיים.

<דורון קמפלר: כמה מאות חיילים דרוזים, יריד תעסוקה בצפון.

<דורון קמפלר: זה עוד פן של הכשרה מקצועית כי התקציבים של הכשרה מקצועית מיועדים גם לאוכלוסיות ספציפיות, לא רק כללי.

אלי אלאלוף: קובי אביטל ביקש התייחסות, בבקשה.

<קובי אביטל: שלום.

<קובי אביטל: שמי קובי אביטל, אני סמנכ"ל מחקר ופיתוח והוראה והדרכה באיגוד המוסכים.

<קובי אביטל: יש לנו מכללה טכנולוגית בתל אביב עם שלוחות בבאר שבע וירושלים - - -

אלי אלאלוף: איפה בבאר שבע?

<קובי אביטל: בתוך האיגוד.

<קובי אביטל: בתוך המחלקה באיגוד.

יגאל גואטה: כמו שאני מכיר אותו, בדרך הביתה הוא יעבור שם, אז תגיד לו בדיוק.

<קובי אביטל: מצוין, קומה רביעית.

<קובי אביטל: רציתי לציין שאנחנו מתעסקים בשתי אסכולות של הכשרות.

<קובי אביטל: אחת, כל מה שקשור להכשרות ממשלתיות החל מה-low level - ההכשרה הבסיסית לתוך הענף.

<קובי אביטל: זה מכיל את כל מה שקשור לכל הענף בכל המקצועות ועד להסמכה הגבוהה ביותר.

<קובי אביטל: המדינה גם מאפשרת לאותה דמות להיות מנהל מקצועי ואפילו להיות בעל אותו עסק.

<קובי אביטל: האסכולה השנייה שאנחנו מתעסקים בה, בעצם הכשרות מקצועיות ובעיקר העשרה מקצועית לדברים מתודולוגים.

<קובי אביטל: בעצם הקידמה פורצת קדימה ועד שהדברים נכנסים לתוך הנושא של הרגולציה ולרשות, זה תהליך מאוד מאוד ארוך.

<קובי אביטל: אנחנו צריכים לספק את הצרכים האלה לעמיתים שבענף.

<קובי אביטל: רציתי לציין שיש לנו דלת פתוחה במשרד הכלכלה כי בעצם הבנו שיש מספר חסמים שבעצם מונעים מקהל רחב של אנשים להתקבל ללימודים בתוך הענף, עקב כל מיני קריטריונים כאלה ואחרים שאולי היו מתאמים לעבר.

<קובי אביטל: היום יש צורך עצום בכוח אדם, בידיים עובדות בהמון המון משרות.

<קובי אביטל: אנחנו מדברים מצפון עד הדרום.

<קובי אביטל: לאור שיתוף הפעולה הצלחנו בעצם לייצר תכניות לימוד שהן ממש ממש לחיילים משוחררים חרף העובדה שאין להם ניסיון, למה שעד עכשיו היה ב-must.

<קובי אביטל: דבר שני, לדברים שהם בעצם קורסים משולבים של עובדים בתעשייה גם כן.

<קובי אביטל: המכנה המשותף לשני הגורמים האלה הוא שהם חסרי רקע לחלוטין.

<קובי אביטל: עד היום היו קריטריונים ממש, מי שחסר רקע לחלוטין חייב לצבורX שנים של וותק ורק אחר כך הוא יוכל ללמוד.

<קובי אביטל: אנחנו אומרים, רבותיי, זה מאוד מאוד מקשה, אנחנו לא יכולים להיות כאלה בררנים ולהתאים את עצמנו למה שהיה בעבר.

<קובי אביטל: היום יש ביקוש עצום לעובדים והדבר הזה מהווה חסם.

<קובי אביטל: אם אני לוקח אדם משוחרר צה"ל שרוצה ללמוד, נניח אני אקפוץ הכי גבוה, לרפואה, הוא עושה את הפסיכומטרי, מתאים, הוא רץ קדימה.

<קובי אביטל: אצלנו, זה היה מותנה בוותק מקצועי של 3-4 שנים, משהו כזה.

<קובי אביטל: אני אומר, בואו נעשה הפוך.

<קובי אביטל: קודם כל שיכנס, נתחיל, נהפוך את הפירמידה, נעשה קורס הכשרה בסיסי שישתלב פנימה.

<קובי אביטל: היה וטוב לו והוא מוצא את עצמו הן ברמת האתגר, העניין, השכר, התנאים, משם והלאה הוא ידע להמשיך את דרכו עד לכתב ההסמכה ולאינסטנציה הגבוהה ביותר שהוא יכול לרכוש.

<קובי אביטל: אני מאוד שמח ומברך על הדבר הזה שמאפשר לנו ליצור מספר פיילוטים שממש בימים האלה התחלנו לממש אותם.

<קובי אביטל: אני גם שמח שמשתלבים בזה - - -

אלי אלאלוף: כמה אנשים נכנסו לקורסים השונים?

<אריה אשד: יש פיילוט בתל אביב, פיילוט בבאר שבע.

אלי אלאלוף: מזכירים לי, אנחנו אחרי לילה לבן, תגיד את השם והתפקיד לפרוטוקול.

<אריה אשד: אריה אשד, מנכ"ל איגוד המוסכים.

<אריה אשד: פיילוט בבאר שבע עם, אם איני טועה 25 איש,.

<אריה אשד: עכשיו אנחנו אמורים להתחיל פיילוט בתל אביב עם סדר גודל דומה.

<אריה אשד: זאת אומרת, אזור המרכז.

אלי אלאלוף: ועלות הקורס?

<אריה אשד: אלו בעצם אנשי חסרי רקע.

אלי אלאלוף: ואת עלות הקורס מי מממן?

<אריה אשד: זה משרד הכלכלה והג'וינט.

אלי אלאלוף: טוב, גם הג'וינט מתחיל להיות - - -

<מיכל צוק: זו התכנית שסיפרנו עליה לוועדה בפעם שעברה הקודמת.

<מיכל צוק: של סטרטר, של המודל השוויצרי שאנחנו מפתחים אותו ונטמיע אותו במדינת ישראל.

אלי אלאלוף: זה שזה בבאר שבע זה מצוין.

<אריה אשד: אנחנו ביקשנו את הפיילוט בבאר שבע גם מתוך ראיה שזה חשוב לפריפריה וגם - - -

אלי אלאלוף: רגע, רגע, אם אתה תקבל את המפה של ישראל בין אילת לנהריה, אתה נופל על באר שבע, אנחנו מרכז הארץ.

אלי אלאלוף: תנסו את זה פעם, אנחנו באר שבע, מרכז העולם.

אלי אלאלוף: לא, מרכז הארץ.

יגאל גואטה: אם תבדוק את זה מטאבה הם צפון תל אביב.

אלי אלאלוף: אני יודע, לתקן מכונית בבאר זה תלוי איפה אתה הולך.

אלי אלאלוף: באמת אתה צודק, יש מחסור אדיר.

אלי אלאלוף: זה טוב כי זה מכבד את מי שעוסק בזה.

<קובי אביטל: אנחנו עושים את זה גם עם האוכלוסייה הבדואית, גם גוף שנקרא 'מרכז ריאן', גם שם אנחנו פועלים וגם שם אנחנו מקבלים את הגמישות - - -

אלי אלאלוף: איפה המרכז הזה, גם בעיר באר שבע?

<קובי אביטל: גם באר שבע וגם חושבים לעשות- - -

אלי אלאלוף: אפשר לעשות גם ברהט למשל.

<קובי אביטל: כל עוד הגמישות הזאת מאפשרת את ה-space הזה אז אפשר להרחיב את היריעה, אבל ברגע שהכול מקובע בתוך מסמרות ואין עם מי לדבר זה מקשה מאוד מאוד.

<קובי אביטל: אנחנו מאוד מאוד שמחים שהמשרד התקדם קדימה בתהליך הזה.

<קובי אביטל: זה פותח את היריעה ואנחנו רואים את האנשים מגיעים.

יגאל גואטה: כמה באמת מבוגרי הפיילוט הזה באמת מחזיקים בעבודה?

<מיכל צוק: אנחנו נוכל להראות נתונים.

<קובי אביטל: אנחנו נוכל לעדכן אותך אחרי שנסיים את הקורסים.

יגאל גואטה: מכל הניסיונות האלה יש לנו כבר איזה פיילוט עם נתונים?

<מיכל צוק: יש לנו נתונים על ההכשרה המקצועית כפי שנעשתה בעבר - - -

אלי אלאלוף: מיכל, שמך לפרוטוקול.

<מיכל צוק: מיכל צוק, משנה למנכ"ל משרד הכלכלה וממונה על התעסוקה.

<מיכל צוק: יש לנו נתונים של מעקבים שוטפים שאנחנו עושים אחרי בוגרי הכשרה מקצועית.

<מיכל צוק: ניתן לראות בצורה מאוד משמעותית, זה הוצג כאן בוועדה בדיון הקודם, את ההשפעה המאוד יפה של זה, את השילוב בתעסוקה.

<מיכל צוק: לאחר מספר שנים מתום הקורס יש גם השפעה חיובית על השכר.

<מיכל צוק: אין לי ספק שהכלים החדשים והגמישות שמייצרים, בעצם היכולת להגיב לצרכים המשתנים של המשק באותם כלים, אפילו יחזקו את המגמה הזאת.

יגאל גואטה: אז בואו נשאל שאלה הפוכה.

יגאל גואטה: בכמה מהאנשים האלה כן משקיעים וכן נמצאים אצלכם ובסוף לא יוצא מזה כלום?

<מיכל צוק: סדר גודל של 80% מהאנשים שמסיימים את ההכשרה המקצועית עובדים.

<מיכל צוק: הנתונים מראים שסדר גודל, בממוצע כי יש שונות בין התחומים, סדר גודל של 50% עובדים בתחום המקצועי אותו הם למדו.

<מיכל צוק: <קריאה:> לאחר שלוש שנים.

<מיכל צוק: כן, מיום ההכשרה.

<מיכל צוק: אלו באמת נתונים יפים.

<מיכל צוק: אני אשמח להעביר אותם שוב כדי שתוכלו להתרשם שוב.

<מיכל צוק: אלו סקרים שמנהל מחקר וכלכלה אצלנו עושה.

<מיכל צוק: אין ספק שיש כאן השפעה יפה.

<מיכל צוק: אנחנו גם מסתכלים על השפעה על השכר ורואים תשואה לאותה הכשרה.

<מיכל צוק: 80% עובדים, או.

<מיכל צוק: קיי.

<מיכל צוק: יש לזה השפעה מאוד חזקה על התעסוקה.

<מיכל צוק: 50% לאחר מספר שנים באותו מקצוע.

<מיכל צוק: יש השפעה על השכר גם למי שאינו עובד במקצוע, כמובן שהיא גדולה יותר, בסדר גודל ממוצע של למעלה מ-20% תוספת שכר מול מה שהיה בעבר לפני ההכשרה.

<מיכל צוק: בעצם גם מי שעובד, אבל לא במקצוע אנחנו רואים בממוצע שיפור בשכר שלו.

<מיכל צוק: זאת אומרת, יש כאן באמת נתונים יפים.

אלי אלאלוף: תרשו לי, אני חייב לציין, חשוב שילכו למקצוע שבשבילו הוכשרו, אבל ההכשרה עצמה היא כלי לקידום החיים העתידיים שלהם גם אם זה לא באותו מקצוע.

אלי אלאלוף: באמת ההכשרה - - -

יגאל גואטה: זה גם כלי לדעת אם צריך תוך כדי עבודה לשנות דברים, לשנות חשיבה, לשנות תפיסה.

יגאל גואטה: אם אתה רואה שבמקצוע מסוים רוב האנשים בסופו של יום לא משתלבים במקצוע הזה, אז כנראה שיש פה משהו לקוי.

<שולי אייל: היא החסירה נתון אחד.

<שולי אייל: סליחה שאני - - -

אלי אלאלוף: תגיד את שמך לפרוטוקול.

<שולי אייל: שולי אייל מנהל אגף הכשרה מקצועית.

<שולי אייל: 70%-75% מבוגרי הכשרה מקצועית עוסקים במקצוע תקופה מסוימת.

<שולי אייל: אחרי שלוש שנים כשאתה בדוק כמה מתוכם נותרו זה סביב ה-50%.

<שולי אייל: אתה יודע, הרבה פעמים אתה רוצה ללמוד משהו.

<שולי אייל: אני יכול להגיד שאני הייתי המאושר באדם שהתקבלתי לאלקטרוניקה בכיתה ט', אחר כך אמרתי לעצמי 'מה עשיתי לעצמי' – אנשים בוחרים משהו, הולכים לומדים ולא תמיד, אתה יודע, זה לא מה שמתאים לך ומה שרצית.

<שולי אייל: אם נמדוד כמה אנשים למדו גאוגרפיה ועכשיו הם עוסקים בגאוגרפיה או היסטוריה, אני מניח שהמספרים נמוכים יותר.

<מיכל צוק: אין ספק שהנתונים מראים כאן על השקעה שהיא נכונה גם מבחינת הפרט, גם מבחינת התשואה בשכר שלו, גם מבחינת המשק.

<מיכל צוק: כמובן שבאמת מה שאנחנו צריכים לדייק זה את התחומים ולראות שאנחנו נותנים את המענה לצרכים ולמצבי ביקוש המשתנים, לטכנולוגיות המשתנות.

<מיכל צוק: בשביל זה, כמו שצוין כאן, אנחנו כל הזמן עם אצבע על הדופק ומנסים ליצור תכניות הכשרה חדשות שתתאמנה.

אלי אלאלוף: בבקשה נציגת הצבא.

<אינה זרדר: אינה זרדר נציגת כוח אדם בצה"ל.

<אינה זרדר: רק רציתי להגיד שאנחנו עובדים בצורה צמודה ומסונכרנת לגמרי עם משרד הכלכלה.

<אינה זרדר: אנחנו נמצאים בפרויקט גדול שקיבל גם תמיכה מאוד גדולה בשנה האחרונה, נושא - - -, זה הוצג קצת בוועדה הקודמת, אבל בגדול זו הכרה בקורסים צבאיים.

<אינה זרדר: חייל עשה קורס אחד או שניים, התמקצע במקצוע ואז בסיום הקורס שלו הוא מקבל הכרה מקצועית ותעודה מקצועית מטעם משרד הכלכלה.

<אינה זרדר: שוב, זה קיבל תנופה מאוד גדולה.

<אינה זרדר: עד סוף השנה התחייבנו, שני הצדדים, התחייבו לסיים את כל העבודה ולהכיר בכל הקורסים.

<אינה זרדר: מדובר כמובן בקורסים שהם רלוונטיים לתעשייה, בעיקר במקצועות הטכנולוגיים.

<אינה זרדר: ההיבט ההכשרתי שם, שבחלק מהמקצועות, בעיקר במקצועות הרישוי כמו חשמל ולא רק, יש תוספת הכשרה שאם החייל סיים שירות עם רישיון מעשי, למשל חשמלאי מעשי סתם כדוגמה, ורוצה רוצה להתקדם לחשמלאי מוסמך – הוא צריך לקבל תוספת הכשרה.

<אינה זרדר: את זה אנחנו נעשה באמצעות משרד הכלכלה ובעזרת היחידה לחיילים משוחררים כדי שהוא יצא עם תעודה משודרגת.

אלי אלאלוף: אני מוכרח להגיד לכם שהיום עשיתם לנו טוב, באמת כולם.

אלי אלאלוף: יגאל, אתה חדש ותיק בעיניי, אבל אני שמח כי אני מהקוטרים המתמידים.

אלי אלאלוף: באמת היום - - -

יגאל גואטה: כנראה יש תוצאות לקוטריות הזאת.

אלי אלאלוף: כן, רואים שיש פה אמצעים חדשים.

אלי אלאלוף: אם תשים לב התקציב גדל פי שתיים ממה שהיה לפני שנה.

אלי אלאלוף: באמת כל כבוד.

אלי אלאלוף: אני חייב להגיד, סליחה אנחנו מכירים לא מהיום, למען לגילוי נאות, יש פה הרגשה שיש פה מערכת שעובדת על ידי משרד הכלכלה.

אלי אלאלוף: אנחנו גם במקביל נמליץ על שיוניים ותוספות מהותיים כדי לאפשר להגדיל את התחום הזה.

אלי אלאלוף: יש לי הצעה, אבל תיקחו, זו הצעה.

אלי אלאלוף: בספטמבר לציין את פתיחת שנת ההכשרה המקצועית.

אלי אלאלוף: פה בכנסת נעשה יום, אני אבקש אישור מיושב ראש הכנסת, כדי לתת למהלכים, שבינתיים הם שקטים וכנראה מספיק אינטנסיביים כדי שנודיע.

אלי אלאלוף: מיד אחרי סוכות אני בעד לעשות יום למען הכשרה מקצועית.

אלי אלאלוף: תבינו, אתם מחזיקים כלי אדיר לשינוי חברתי מהותי מאוד, עם ניידות בלתי רגילה לכיוון הטוב.

אלי אלאלוף: דוח של העוני, גם מיכל עבדה כמוני ואם לא יותר, הכשרה הוא הכלי כדי להוציא מהעוני.

אלי אלאלוף: אין דבר טוב יותר מתעסוקה הולמת, מכבדת, מפרנסת ולא סתם קצבה כזאת או אחרת – אומנם זה חשוב וחס וחלילה, אבל זו לא המטרה.

אלי אלאלוף: להוציא מהעוני, אך ורק באמצעות מקצוע ועבודה.

אלי אלאלוף: מוציאים מהעוני, שום קצבה לא תצליח להוציא מהעוני וגם מנטלית זה לא טוב שזה יבוא מזה.

אלי אלאלוף: אני שוב אומר, זו יכולה להיות המתכונת.

אלי אלאלוף: נתאם אתכם - - -

<מיכל צוק: בשמחה, אני מברכת.

אלי אלאלוף: אנחנו נעשה את זה כדי שנלך ביחד.

אלי אלאלוף: כן, אחר כך את יכולה לסכם או להוסיף מה שאת רוצה.

<סיגל רונן-כץ: אני עורכת דין סיגל רונן-כץ מהאגודה לזכויות האזרח.

<סיגל רונן-כץ: אדוני, ברשותך אפשר לשאול שאלה?

<סיגל רונן-כץ: כמה מההכשרות האלה, שמענו שחלקן מיועדות לאוכלוסיות מסוימות, עד כמה בהכשרות האלה נותנים את הדעת לאוכלוסיית בני 45 פלוס שנפלטת משוק העבודה, ביחוד נשים שנפלטות משוק העבודה?

<סיגל רונן-כץ: כנראה כל זה לאור העלאת גיל הפרישה.

<סיגל רונן-כץ: היכולת להשתלב בחזרה בשוק העבודה, למנוע מראש את הפליטה שלהם משוק העבודה.

<סיגל רונן-כץ: זאת אומרת, מדובר גם על הכשרה לאורך החיים, שהם לא יגיעו למצב שהם יפלטו משוק העבודה.

<סיגל רונן-כץ: אני אשמח לקבל התייחסות לזה.

אלי אלאלוף: יגאל, רצית להתייחס.

יגאל גואטה: אני רציתי להגיד ולהתייחס למשהו קטן ששמעתי לפני 25 שנה.

יגאל גואטה: באמת, כבר בתחילת הישיבה אמרתי ליושב ראש, לפי האווירה באמת רק צריך ליקר, נכון כך דיברנו.

יגאל גואטה: האמת, לא היו לי הזכויות להיות עם היושב ראש בתחילת הדרך שהוא פעל ועמל, אבל אני באמת באמת בכל ליבי ומאודי אוהב את הוועדה הזאת.

יגאל גואטה: אני מרגיש שמה שאתם עושים זה באמת עבודת קדוש, באמת שליחות.

יגאל גואטה: לפני כ-25 שנה ביקש ממני בני גאון, עליו השלום, הוא ארגן כנס בדיוויד אינטרקונטיננטל של תעסוקה, אני לא יודע למה הוא הגיע אלי, הוא ביקש ממני להביא את מרן הרב עובדיה יוסף עליו השלום לכנס הזה.

יגאל גואטה: שאלתי, מה לרב עובדיה יוסף ולכנס הזה.

יגאל גואטה: הוא אמר לי: 'אתה חייב להביא לי אותו'.

יגאל גואטה: אכן הבאתי לשם את הרב עובדיה יוסף ולא הבנתי מה הרב עובדיה יוסף הולך להגיד בכנס הזה.

יגאל גואטה: מגיעים כל מיני אנשי מקצוע ומומחים לנושאים, מהר מאוד הרב עובדיה יוסף נהפך להיות הנושא המרכזי של הכנס הזה כי הוא אמר דבר מאוד יפה.

יגאל גואטה: אני חוזר עליו בכל מקום כשמדברים לדאוג לפרנסה לאנשים.

יגאל גואטה: הרב עובדיה יוסף הביא את הרמב"ם שכתב לפני כ-1,000 שנה, שיש מעלות בצדקה, לא כל צדקה היא אותו דבר.

יגאל גואטה: יש מעלות בצדקה.

יגאל גואטה: כותב שם הרמב"ם שהמעלה היותר גדולה בכל העולם בצדקה, זה לסדר לבנאדם עבודה.

יגאל גואטה: כך כותב את הרמב"ם.

יגאל גואטה: הרב עובדיה הביא את דברי הרמב"ם והסביר להם כדי שיבינו שמעשה החסד הגדול ביותר שיש במעלת הצדקה זה באמת לסדר לבנאדם עבודה.

יגאל גואטה: זה שהוא עובד בשביל הכסף שלו הוא לא מתבייש, הוא לא מתבזה, הוא לא מרגיש שהוא מקבל מתנת חינם ולא כלום.

יגאל גואטה: לא נותר לי אלא להגיד רק יישר כוח לכל העוסקים וליושב הוועדה.

יגאל גואטה: תודה רבה.

אלי אלאלוף: כן, מיכל בבקשה.

<מיכל צוק: קודם כל אני באמת חושבת שבניגוד לישיבה הקודמת שהייתה קצת יותר סוערת, באמת היום יש כאן ביטוי לתהליכים שאנחנו כבר נתונים בתקופה ארוכה ושמבשילים כעת.

<מיכל צוק: אנחנו פועלים, הנהלת משרד הכלכלה, המנכ"ל, אנוכי וכמובן שולי שעומד בראש האגף להכשרה מקצועית בשנה האחרונה, באמת עושה עבודה מצוינת לטובת חיזוק ההכשרה המקצועית, לטובת הצעדתה קדימה.

<מיכל צוק: אנחנו רואים בזה באמת תשתית של הון אנושי במדינת ישראל.

<מיכל צוק: אני חושבת שהחשיבות של זה מתבטאת בשניים.

<מיכל צוק: מצד אחד, זה כלי שמביא לפיתוח כלכלי וצדו באמת לצמצום פערים וליציאה מעוני, ואין הרבה כלים כאלה.

<מיכל צוק: אנחנו מחויבים לנושא הזה.

<מיכל צוק: בעיניי, באמת בפרספקטיבה של למעלה מעשור אחורה, אנחנו רואים בשנה הזאת שנת שינוי ושנת מפנה.

<מיכל צוק: אני כן אגיד, כי לא חושבת שאפשר עדיין לברך על המוגמר, אנחנו בתחילתה של דרך, הניצנים והפירות מתחילים ככה ללבלב.

<מיכל צוק: אין ספק שלא בשנה אחת אנחנו נשנה את הכול שתקופה ארוכה באמת היה במחסור, בין במשאבים, בין בכלים, ארגז כלים ובין אם בתהליכי עבודה – כל אלה באמת, באמת דורשים שינוי.

<מיכל צוק: אני באמת שמחה שכל השותפים שלנו נמצאים כאן.

<מיכל צוק: גם המכללות, גם האיגודים המקצועיים, גם הצבא, גם הקרן לחיילים משוחררים.

<מיכל צוק: באמת עם כל גורמי השטח הרלוונטיים אנחנו משתדלים מאוד לעבוד בשיתוף פעולה כדי ליצור ארגז כלים הרבה יותר עדכני, הרבה יותר גמיש, הרבה יותר עונה לצרכים כדי ליצור את הגמישויות הנדרשות ובאמת לאפשר לכולנו לצעד קדימה בנתיב המאוד חשוב הזה.

<מיכל צוק: הצגת מצגת אני חושבת שאם נראה טיפה, טיפה, את הגרף הזה הראנו קודם, אבל באמת אפשר לראות את הפוטנציאל של המשאבים שיש השנה ביחס לכל העשור האחרון.

<מיכל צוק: מה שהיה חשוב לנו, בעצם הראנו ברמה היותר עקרונית את התכניות ואת ארגז הכלים שלנו.

<מיכל צוק: היושב ראש ביקש לפרוט את זה קצת לפרוטות, אבל אנחנו רוצים לגעת בחלק מהכלים שנמצאים כאן.

<מיכל צוק: אנחנו יכולים לראות את הכלים המרכזיים שמרכיבים את התקציב של שנת 2016.

<מיכל צוק: אני אגיד מה אנחנו כבר עושים ואיפה עוד האתגרים שלנו.

<מיכל צוק: אני באמת מודה כאן על הרוח הגבית מכל הנוכחים ובוודאי מחברי הוועדה ויושב ראש הוועדה לעשייה החשובה הזאת.

<מיכל צוק: דבר ראשון, תקציב שוברים – בשנת 2016 עומד על 30 מיליון שקל באותה שנה.

<מיכל צוק: בעצם אנחנו מקצים את זה למגוון רחב של אוכלוסיות.

<מיכל צוק: הרבה נשים מהמגזר הערבי, גם נשים וגם גברים, גם חרדים, גם דורשי עבודה כלליים שהם לא ממגזר מסוים.

<מיכל צוק: בהחלט גם לקבוצות אוכלוסייה שאולי פחות גדולות מהאוכלוסיות הערבית והחרדית, אבל הן חשובות לנו ומעניינות אותנו: מיוצאי אתיופיה והורים יחידים ואנשים עם מוגבלות וכיוצא בזאת.

<מיכל צוק: זה כלי רחב ככה והוא אחד ממגוון הכלים שלנו.

<מיכל צוק: זה בעצם התכנון של מה שהוקצה לגופים השונים באוכלוסיות השונות.

<מיכל צוק: בהחלט ציינה כאן הקרן לחיילים משוחררים, אנחנו איתם בהחלט בשיתוף פעולה מנסים לראות איך גם הם יכולים להיות גוף מפנה ושאז הם יוכלו לרכב על אותה פלטפורמה ולהקצות גם הם שוברים.

<מיכל צוק: זה כלי חשוב, הוא לא הכלי היחיד.

<מיכל צוק: דברים אחרים שאנחנו עושים זה הכשרות בתחום המלונאות.

<מיכל צוק: מוקצים לנושא הזה 20 מיליון שקל.

<מיכל צוק: לצערי, יש לנו כאן צמצום של התשתיות של בתי הספר שעוסקים בתחום.

<מיכל צוק: אבל, כבר עכשיו, ברגעים אלה ממש, יש כמעט 270 לומדים בתחום המלונאות.

<מיכל צוק: ב-2017 אנחנו מאמינים שנגיע למעלה מ-700 מוכשרים.

<מיכל צוק: כאמור, גם תחום המלונאות, מה שצוין קודם, הוא תחום שהוא מצד מאוד יקר, הקורסים מאוד יקרים.

<מיכל צוק: מצד שני אנחנו רואים שיש לו ביקוש מאוד בשוק העבודה ואנשים נקלטים בשוק העבודה.

אלי אלאלוף: זה לא סוג של הכשרות שהן בתוך המפעל, בתוך המלון, בתוך - - -

<מיכל צוק: זה גם וגם.

<מיכל צוק: יש לנו חלק מבתי ספר שהם בתי ספר צמודים למלון ואז את ההתמחויות עושים בתוך המלון.

<מיכל צוק: באילת בעיקר יש לנו שילוב כזה - - -

<שולי אייל: באילת כל ההכשרה היא שלוש שלוש.

<מיכל צוק: שלושה ימים - - -

<שולי אייל: שלושה ימים בהכשרה, שלושה ימים במלון.

אלי אלאלוף: בטבריה היה פעם משהו.

<שולי אייל: יש את רימונים בטבריה.

< מיכל צוק: שם בעצם יש שילוב בתעסוקה.

< מיכל צוק: שם יש כבר סדנאות בתוך בית הספר עצמו.

< מיכל צוק: יש את "תדמור".

< מיכל צוק: בחיפה יש לנו עכשיו תשתית עומדת ריקה, אנחנו צריכים לחדש אותה במכרז.

< מיכל צוק: מבחינתנו גם נדרש להשקיע שם בתשתית הפיסית ולראות שבאמת מצליחים לעשות מודל כלכלי מתכנס.

< מיכל צוק: זה נמצא בדיונים שלנו יחד עם משרד האוצר.

< מיכל צוק: הכשרות פנים מפעליות – שאלת קצת על OGT, יש שני כלים מרכזיים בנושא של הכשרות פנים מפעליות.

< מיכל צוק: אחת, on the job training שזה כלי יותר קצר שבעצם מאפשר הכשרה תוך כדי עבודה.

< מיכל צוק: בתקופת ההכשרה אנחנו מסבסדים שם את שכר העובד וחונך שמעסיק אותו מעסיק.

< מיכל צוק: הנוהל של on the job שונה במהלך 2014.

< מיכל צוק: ניתן לראות בעצם את הביקושים הגדלים של המעסיקים בנושא הזה.

< מיכל צוק: ב-2016 מוקצים לנושא 10 מיליון שקל.

< מיכל צוק: בהכשרה הפנים מפעלית בנוהל הזה, יש גם נוהל של כיתה במפעל.

< מיכל צוק: גם הנוהל של כיתה בתוך מפעל עומד בפני פרסום.

< מיכל צוק: אנחנו ממש בישורת האחרונה ובאמת בהתייעצות מאוד משמעותית עם המעסיקים כדי להסיר שם חסמים שגילנו בדרך, ולהקל על הנוהל הזה כך שליותר מעסיקים יהיה קל להשתמש.

< מיכל צוק: אני מניחה שבדיווח הבא נוכל כבר להראות שיצא נוהל חדש.

< מיכל צוק: אין ספק שגם זה יגדיל את הביקושים לכלים האלה.

< מיכל צוק: בתכנית העבודה ל-2016 הכללית, בעצם מה שהוא שוברים ולא הכשרה פנים מפעלית או הכשרה במלונאות, ששם אנחנו עבדנו בגיבוש התכניות עם התאחדות המלונות ועם גופי ההכשרה.

< מיכל צוק: בעצם פעלנו בתוך תכנית 2016 בשיתוף כל בעלי העניין כדי לנסות לגבש תכנית שנותנת מענים לצרכים של המשק.

< מיכל צוק: היו שולחנות עגולים אזוריים, ריכזנו את הצרכים וגיבשנו בעצם את תכנית העבודה שאנחנו מציעים ל-2016.

< מיכל צוק: בעצם תקפנו אותה גם עם מגבלות התקציב כמובן, אבל גם עם הנתונים שיש לנו על הביקוש של המשק והצרכים של המשק ברמה הכלל משקית ולא רק האזורית.

< מיכל צוק: לנושא הזה מוקצים 45 מיליון שקל, זה מסגרת ההכשרה.

< מיכל צוק: מתוכם 15 מיליון שקלים לטובת ההסכם המתגבש עם התאחדות התעשיינים, קיבלתם כאן את הסטטוס שלו.

< מיכל צוק: עוד 30 מיליון שקל לטובת הכשרות נוספות שאנחנו עושים לתעשייה וענפים נוספים.

< מיכל צוק: 15 מתוכם מגיעים מתוך מקורות תקציביים של האוכלוסייה החרדית ו-15 לאוכלוסייה הכללית.

< מיכל צוק: כרגע לומדים למעלה מ-1,400 תלמידים.

< מיכל צוק: בעצם אלו קורסים שהתחילו באוקטובר 2016, מבחינתנו, הולמים את הצרכים לטובת תכנית העבודה של 2016.

< מיכל צוק: בעצם התכנית של ה-30 מיליון שאנחנו רואים ל-2016, קצת לא רואים טוב אז אני אנסה להסביר לכם מה רואים בחלקים הגדולים.

< מיכל צוק: בעצם זו התכנית שמתוכננת לנו באותם ה-30 מיליון.

< מיכל צוק: רובה המכריע, את זה אתם יכולים לראות - - -

אלי אלאלוף: אפשר להפיץ את המצגת למי שמעוניין?

<מיכל צוק: כמובן.

<מיכל צוק: אנחנו נשלח ותוכלו להפיץ לכל המעוניין.

<מיכל צוק: רובה באמת מתכתב עם הצרכים שגם הוועדה מכירה, הצגנו אותם בתחומים שנדרשים במשק: חשמל, אלקטרוניקה, מתכות, מכונות, מחשבים.

<מיכל צוק: בניין, כאן זה אותם 2.6 מיליון שאתה ציינת, 2.6 מיליון של בניין ובעצם יש תקציב נוסף מטעם משרד האוצר ומטעם משרד הבינוי והשיכון שאמור לשלש את התקציב הזה לטובת הכשרות בבניין, לטובת פריון בענף הבניין.

<מיכל צוק: גם מנהלי עבודה, גם בנייה מתועשת.

<מיכל צוק: באמת כדי גם להצעיד את הנושא קדימה.

<מיכל צוק: באמת אפשר לראות שהנושא הזה של הכשרות כלליות, בתאום והתייעצות שעשינו עם המעסיקים, תומכים בדברים שהשוברים פחות תומכים.

<מיכל צוק: שוברים, כשאנשים הולכים ללמוד הם כמעט ולא מגיעים ללימודי חשמל, מכונות וכו' ממגוון רחב של סיבות.

<מיכל צוק: אנחנו בעצם רוצים להשלים את הצורך המשקי הזה בתכניות השונות באמצעות ההכשרה הזאת.

<מיכל צוק: כרגע, מתוך אותם 30 מיליון, 15 לתכנית של החרדים – אנחנו חושבים שהיא מאושרת כולה.

<מיכל צוק: מתוך ה-15 המיליון של האוכלוסייה הכללית על 5 מיליון כבר קיבלנו כבר או.

<מיכל צוק: קיי לצאת לדרך.

<מיכל צוק: בימים האלה אנחנו עובדים יחד עם אגף תקציבים כדי לקבל את האישור להשלים את התכנית של ה-10 מיליון לפני הביקושים האלה.

<מיכל צוק: זהו, ממש ככה בגדול, כי רציתם קצת יותר נתונים.

<מיכל צוק: אנחנו נמשיך לעשות.

<מיכל צוק: יש עוד הרבה הרבה אתגרים בנושא החשוב הזה.

<מיכל צוק: אני באמת מברכת על הרוח הגבית ועל על המעקב של הוועדה.

<מיכל צוק: אין ספק שהוא תורם לנו בניסיון לקדם את הנושא.

אלי אלאלוף: אני רק רוצה להודיעה לכם שאנחנו מכינים הצעת חוק, אני אשמח יגאל שתצטרף אלינו, להקמת מועצה להכשרה מקצועית.

אלי אלאלוף: בונים הצעת חוק כדי לחזק את הקשר בין כל הגורמים, שכולם יהיו.

אלי אלאלוף: זה במשא ומתן מאוד אינטנסיבי עם האוצר ואגף התקציבים, אנחנו רוצים לראות את זה כבר בסעיפים ובמערכת או של התקציב 2017-2018, כי כנראה מתגבש תקציב דו-שנתי, או בחוק ההסדרים.

אלי אלאלוף: הכוונה לפתח את כל נושא קידום תעסוקה באמצעות הכשרה מקצועית, מכללות וכו'.

אלי אלאלוף: אני חייב לציין בשמחה ובגאווה אישית קטנה שמלווה אותנו מאוד באינטנסיביות סטף ורטהיימר, הוא איתנו.

אלי אלאלוף: אני אשמח שנגיע לסיכום על כל התהליך של הצעת החוק ושנגיע ליום המיוחד שנעשה להכשרה מקצועית מיד אחרי סוכות.

אלי אלאלוף: הישיבה נעולה.

אלי אלאלוף: חג שמח, כי אולי לא נתראה עד פסח.